laion/Wikipedia-Exotic huggingface dataset:
גלי רשף

גלי רשף (נולד ב-15 ביוני 1960) הוא תאורן קולנוע ושחקן ישראלי. רשף נולד וגדל בקיבוץ יגור. הוא למד קולנוע באוניברסיטת תל אביב במשך שנתיים אך לא סיים את התואר, והתחיל לעבוד כעוזר לתאורן מייקי ענברי במספר סרטי קולנוע וביניהם נשיקה במצ"ח, אבא גנוב 3, וסרטו של עמוס קולק, "להב חצוי", בכיכובה של פיי דאנאוויי. בשנת 1992 היה עוזר תאורן בסרט סיפורי תל אביב, שצולם על ידי אמנון זלאייט, צלם עימו רשף הרבה לעבוד בהמשך. ב-1993 עבדו השניים יחד בסרט זהר, סרטו הראשון של רשף כתאורן ראשי, ב-1995 בסרט לילסדה, וב-1996 בסרט "נשים" של הבמאי משה מזרחי. ב-1997 עבד רשף בין היתר כתאורן בסרט עפולה אקספרס. ב-1998 עבד לראשונה עם הצלם דוד גורפינקל בסרט מסוכנת, ובהמשך גם בסרטים האסונות של נינה, איש החשמל, מלח הארץ, "פרחים של מרציפן", וסיפור גדול. בעשור השני של המאה ה-21 עבד רשף במספר רב של סרטים עם אמנון זלאייט, ביניהם בלדה לאביב הבוכה, כידון, זינוק בעלייה, תפוחים מן המדבר, ציפורי חול, וג'נקשן 48. רשף גם עבד במספר סרטים עם הצלם שי גולדמן, ביניהם השוטר בשנת 2011 ומפריח היונים משנת 2013, ובעוד סרטים רבים כמו סוכריות של יוסף פיצ'חדזה, לא פה, לא שם של מייסלון חמוד, המילים הטובות של שמי זרחין, וסרטו של פאבל לונגין מ-2019, עשו. במקביל לעבודתו הקולנועית, עבד רשף בהרבה הפקות טלוויזיוניות, בהן החמישייה הקאמרית, חדר מלחמה, חיים אחרים, חברות, נבסו, אקדמיית החממה, מנאייכ וג'ודה. בשנת 1993 לקח חלק בבימוי הסדרה סטרייט ולעניין לצד הבמאי הראשי ערן ריקליס. כשחקן הופיע רשף בסדרות תמרות עשן, סרוגים, המיוחדת ולאבד את אליס, וכן שיחק בסרטים בננות ו"פרחים של מרציפן". בשנת 2018 שיחק בסרט הסטודנטים "נתק" שהתקבל לתחרות סרטי הסטודנטים בפסטיבל הקולנוע בקאן. רשף היה נשוי לכנרת טריפון ולהם שני ילדים משותפים. לאחר גירושיו רשף יצא מהארון וחי כיום עם בן זוג. בנו הוא השחקן ארד טריפון-רשף. גלי רשף, ברשת החברתית פייסבוק גלי רשף, במיזם "אישים" לתיעוד היצירה הישראלית גלי רשף, במסד הנתונים הקולנועיים IMDb (באנגלית) גלי רשף, באתר ספר הקולנוע הישראלי רותי קרן, מאחורי תאורן הקולנוע - גלי רשף, באתר כאן – תאגיד השידור הישראלי כאן חינוכית, חי בסרט עונה 3: גלי רשף, נבדק ב-2022-05-03 DOUBLE EDGE (1992), אתר מכון הסרטים האמריקאי הילה ויסברג, פרילנסרים: "ההכנסות נחתכו ב-90%; אתה מוצא את עצמך מהיום למחר בלי הכנסה", באתר TheMarker‏, 17 ביולי 2014 גלי טריפון רשף - סרטים וסדרות, באתר אידיבי NETEK, Festival de Cannes (באנגלית) אמיר תומר, ‏גיי ולעניין: רפי ויינשטוק על הסדרה הגאה הראשונה בישראל, באתר ‏מאקו‏, 5 בדצמבר 2011 ירדן אלעזר, שחקן מבית טוב: הבן של שני האמנים הולך בדרכם וחושב בגדול, באתר Xnet‏, 13 באוגוסט 2020
הבריגדה הממונעת השנייה (מולדובה)

הבריגדה הממונעת השנייה "שטפן הגדול" (ברומנית: Ștefan cel Mare 2nd Motorized Infantry Brigade) היא בריגדת חיל רגלים ממוכן של הצבא המולדובי הלאומי הממוקמת בקישינב. הבריגדה הוקמה ב-16 באוקטובר 1992 על בסיס יחידות הצבא האדום שהיוו את חיל המצב של קישינב. הבריגדה קיבלה את הכינוי "שטפן הגדול" על שמו של שליט מולדובה משנות ה-50 של המאה ה-15. חיילים מהבריגדה השתתפו במלחמת טרנסניסטריה. ביוני 2019 נפתחה חקירה פלילית בעקבות טענה שחיילים מהבריגדה עברו הכאות והתעללות בידי מפקדיהם. PRESIDENT DODON DECORATES 2ND MOTORIZED INFANTRY BRIGADE WITH ORDER Soldiers of Moldova's Stefan cel Mare motorized infantry brigade 2 take oath В мотопехотной бригаде №2 им. Штефана чел Маре избили солдат
רימילק

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] רימילק בע"מ (בלועזית: Remilk) היא חברה ישראלית העוסקת בייצור חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית. החברה פיתחה שיטת תסיסה על בסיס שמרים על מנת לייצר חלבוני חלב בעלי תרכובת כימית זהה לזו של חלב המיוצר על ידי פרות. רימילק הוקמה בפברואר 2020 על ידי אביב וולף וד"ר אורי כוכבי. בדצמבר 2020 השלימה החברה סבב גיוס של 11 מיליון דולר. בין המשקיעות נמנתה אחת מחברות החלב המובילות בגרמניה, Hochland ולצידה חברות מזון ישראליות כגון: תנובה וטמפו. בנובמבר 2021, קרן הון הסיכון Hanaco Ventures הובילה סבב גיוס עבור החברה וגייסה 120 מיליון דולר. באפריל 2022 הודיעה החברה כי היא מתכננת לפתוח בדנמרק את המפעל הגדול בעולם לייצור חלבוני חלב ללא שימוש בפרות. ביוני 2022 הודיעה החברה כי הוא קיבלה אישור רגולטורי בארצות הברית (Self-affirmed GRAS) למוצרים שהיא מייצרת. באפריל 2023 קיבלה אישור לשיווק בישראל. החברה מייצרת חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית, בקנה מידה רחב. חלבוני החלב המתקבלים זהים בהרכבם לאלה המיוצרים על ידי פרות, ומהווים בסיס ליצירת מוצרי חלב כגון יוגורט, גבינה וגלידה אך ללא לקטוז, כולסטרול, הורמוני גדילה ואנטיביוטיקה אך זהים בטעם ובמרקם למוצרי החלב שמופקים מחלב מן החי. לפי הרב זאב וייטמן החלב המיוצר הוא פרווה. מדיה וקבצים בנושא רימילק בוויקישיתוף אתר האינטרנט הרשמי של רימילק רימילק, ברשת החברתית פייסבוק רימילק, ברשת החברתית אקס (טוויטר) רימילק, ברשת החברתית אינסטגרם רימילק, ברשת החברתית LinkedIn רותי לוי, הנכד של הרפתן שרוצה לחסל את תעשיית החלב, באתר TheMarker‏, 24 ביוני 2022 יורם גביזון, גיוס ענק לחברת החלב המתורבת Remilk לפי שווי של 325 מיליון דולר, באתר TheMarker‏, 4 בינואר 2022 BEN-DAVID, RICKY (26 באפריל 2022). "Israel's Remilk to open 'world's largest' facility for cow-free milk in Denmark". The Times of Israel. נבדק ב-1 במאי 2022. {{cite web}}: (עזרה) הגר רבט, רימילק, שמייצרת מוצרי חלב ללא שימוש בבע"ח, גייסה יותר מ-11 מיליון דולר, באתר כלכליסט, 9 בדצמבר 2020 "Israeli cultivated dairy co Remilk raises $120m". גלובס. 6 בינואר 2022. נבדק ב-1 במאי 2022. {{cite web}}: (עזרה) קורין דגני, רימילק תקים מפעל בדנמרק - הגדול מסוגו בעולם לייצור חלבוני חלב, באתר TheMarker‏, 26 באפריל 2022 מאיר אורבך, אתן משוחררות, פרות: רימילק קיבלה אישור לשיווק חלבון חלב שאינו מן החי בארה"ב, באתר כלכליסט, 7 ביוני 2022 שני אשכנזי, לראשונה בישראל: רימילק קיבלה אישור לשיווק חלב שאינו מן החי, באתר כלכליסט, 27 באפריל 2023 טל שחף, החברה שממציאה מחדש את הגבינה, באתר ynet, 10 באפריל 2020 יהונתן גוטליב, צ'יזבורגר אמיתי וכשר, יש דבר כזה?, באתר ערוץ 7, 4 באוגוסט 2022
אלפונס מאיס

אלפונס הריברט אוגוסט מאיס (בגרמנית: Alfons Heribert August Mais; נולד ב-24 באפריל 1962) הוא גנרל-לויטננט גרמני המשמש כמפקח כוחות היבשה של הבונדסוור (צבא גרמניה). מאיס נולד בקובלנץ ב-24 באפריל 1962. הוא התגייס לבונדסוור ב-1981 ועבר הסמכה לקצונה בבית הספר לתעופה צבאית בבוקבורג. בין 1982 ל-1985 הוא למד כלכלה ומדעי הארגון באוניברסיטת הכוחות המזוינים הפדרליים בהמבורג (כיום: אוניברסיטת הלמוט שמידט), ולאחר מכן הוכשר כטייס מסוקים בבוקבורג. לאחר שסיים את הכשרתו כטייס איירוספסיאל אלואט II, הוא הועבר למחלקה האווירית ה-301 בנידרשטטן. ב-1991 הוא מונה למפקד טייסת האספקה האווירית של הצבא בפסברג. בין 1994–1996 למד באקדמיית המטה הכללי בהמבורג. לאחר סיום לימודיו באקדמיית המטה הכללי, הוצב כעוזר בכיר במשרד ההגנה בבון. בין השנים 2000–2002 הוא שימש כמפקד המחלקה האווירית ה-101 בפסבורג. בין השנים 2002–2011 שימש כמרצה באקדמיה הפדרלית למדיניות ביטחון בברלין. לאחר מכן נשלח לבריסל כחלק מהנציגות הגרמנית בוועדה הצבאית של האיחוד האירופי. לאחר חזרתו מבריסל הועלה לדרגת בריגדה גנרל ומונה למפקד הבריגדה האווירית ה-1. ב-2013 הוא הועבר לפקד על בית הספר לתעופה צבאית. ב-16 ביוני 2018 הוא הועלה לדרגת גנרל-לויטננט ומונה לראש מטה כוחות נאט"ו באפגניסטן. ב-9 במאי 2019 הוא הועבר לפקד על הקורפוס הראשון הגרמני-הולנדי. ב-13 בפברואר 2020 הוא מונה למפקח כוחות היבשה של הבונדסוור. במהלך הפלישה הרוסית לאוקראינה, עורר מאיס סערה כאשר כתב בעמוד הלינקדאין שלו: "הבונדסוור, הצבא שמוטל עלי להנהיג, ריק פחות או יותר. האפשרויות שלנו לתמיכה בברית [עם אוקראינה] הן מוגבלות ביותר". מדיה וקבצים בנושא אלפונס מאיס בוויקישיתוף אלפונס מאיס, ברשת החברתית אקס (טוויטר) אלפונס מאיס, ברשת החברתית אינסטגרם אלפונס מאיס, ברשת החברתית LinkedIn אלפונס מאיס, באתר הבונדסוור „Bundeswehr steht mehr oder weniger blank da“ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפונס מאיס".
מיכיל ואן דר לאן

מיכיל ואן דר לאן (בהולנדית: Michiel van der Laan) הוא לויטננט-גנרל הולנדי אשר משמש כנציג ממלכת ארצות השפלה בוועדה הצבאית של נאט"ו. ואן דר לאן למד באקדמיה הצבאית המלכותית בברדה וסיים את לימודיו ב-1987. לאחר מכן הוצב ברגימנט הסיור ה-103 בסיידורף. בשנת 1995 הוא השתתף בקורס המטה הכללי ההולנדי, ולאחריו הועלה לדרגת מאיור. לאחר מכן הועסק כקצין מטה ותכנון במטה הכללי של הצבא ההולנדי. משנת 1998 עד 2000, ואן דר לאן השתתף בקורס הסגל הכללי הבינלאומי באקדמיה לפיקוד ומטה של הבונדסוור בהמבורג. באוקטובר 2002 הוא הועלה לדרגת לוטננט קולונל ומונה למפקד גדוד הטנקים ה-11. בתפקיד זה הוא נשלח להשתתף במלחמת בוסניה ב-2003, שם הוביל את כוח המשימה הממוכן ה-11 (כוח גדוד) של כוח הייצוב הבינלאומי. לאחר שקודם לדרגת קולונל ב-2006, הוא הוצב מחדש במטה הכללי בהאג. בשנת 2009 הועלה ואן דר לאן לדרגת בריגדה גנרל, ונשלח להשתתף במלחמת אפגניסטן. בדצמבר 2009 הוא הפך למפקד הבריגדה הממוכנת ה-13 באוירסקווט. במהלך המחצית הראשונה של שנת 2011 הוא שימש במקביל כמפקד קבוצת הקרב של האיחוד האירופי 2011/1. קבוצה זו כללה חיילים הולנדים, גרמנים ופינים. בינואר 2013 הוא לדרגת גנרל-מיור ושימש כסגן המפקד של הקורפוס הראשון הגרמני-הולנדי. בתפקיד זה היה אחראי גם על הכנת "כוח המשימה המשותף של נאט"ו 2015 למוכנות גבוהה מאוד" (VJTF15). בין 2014 ל-2016 היה ואן דר לאן ראש אגף המבצעים במטה הכללי של הכוחות המזוינים של הולנד. בתפקיד זה הוא היה אחראי לכל הפעולות והמשימות בחו"ל של הכוחות המזוינים ההולנדיים. ב-2016 הוא חזר לקורפוס הגרמני-הולנדי ומונה למפקד הקורפוס בדרגת לויטננט-גנרל. ב-2018 הוא הוביל את כל כוחות היבשה של נאט"ו במהלך תרגיל משותף שנקרא "Trident Juncture". תרגיל זה נערך בנורווגיה, והיה התרגיל הגדול ביותר שערכה נאט"ו מאז המלחמה הקרה. ביולי 2019, הוא מונה לנציג הולנד וממלכת ארצות השפלה בוועדה הצבאית של נאט"ו. מיכיל ואן דר לאן באתר linkedin מיכיל ואן דר לאן באתר נאט"ו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכיל ואן דר לאן".
סולומון דניאל

סולומון דניאל (נולד ב-21 ביולי 1991) הוא כדורגלן ישראלי המשחק בעמדת הקשר האחורי בהפועל כפר שלם. דניאל החל את הקריירה שלו במחלקת הנוער של מכבי קריית גת. בשנת 2010 הצטרף למ.ס. קריית גת מליגה ב', בה שיחק שנתיים, עד לאיחוד עם מכבי קריית גת לעירוני קריית גת. ב-14 בספטמבר 2012 ערך את הופעת הבכורה שלו בקבוצה בניצחון 0–1 על הפועל ערד. שבוע לאחר מכן הבקיע את שער הבכורה שלו בקבוצה בניצחון 1–3 נגד אותה היריבה, הפעם במסגרת גביע המדינה. בקיץ 2014 הושאל למכבי קריית מלאכי במדיה רשם שלושה שערים ב-26 משחקים, אך הקבוצה נשרה לליגה ב' לאחר שהתחילה את העונה עם מינוס תשע נקודות. בסיום העונה חזר לקריית גת ששיחקה אז בליגה הלאומית. בקיץ 2016 חתם בהפועל רמת השרון. ב-12 בספטמבר 2016 הבקיע את שער הבכורה שלו בליגה הלאומית בניצחון 1–2 על הפועל רמת גן. בקיץ 2017 חתם בבית"ר תל אביב רמלה, בה שיחק שנתיים, ואף מונה לקפטן המועדון בעונה השנייה. ב-12 ביולי 2019 הצטרף להפועל חדרה מליגת העל. ב-24 באוגוסט 2019 ערך את הופעת הבכורה שלו בליגת העל בתיקו 1-1 עם מ.ס. אשדוד. כעבור שנה חזר לרמת השרון בליגה הלאומית. בקיץ 2021 חזר לליגת העל כאשר חתם בהפועל נוף הגליל. ב-6 בינואר 2022 חתם בהפועל ירושלים. ב-29 במאי 2022 חתם בהפועל אום אל-פחם. ב-31 באוגוסט 2023 חתם בבני יהודה תל אביב. ב-10 בספטמבר 2024 חתם בהפועל כפר שלם. סולומון דניאל, באתר ההתאחדות לכדורגל בישראל סולומון דניאל, באתר Transfermarkt סולומון דניאל, באתר Soccerway סולומון דניאל, באתר FootballDatabase.eu אלון בן דוד, ‏סולומון חתם בחדרה, שמרוצה מהישארותו של לוסיו, באתר ONE‏, 12 ביולי 2019 מערכת בלינקר, סולומון דניאל חתם בהפועל נוף הגליל, באתר בלינקר, 20 ביוני 2021 מערכת ONE, ‏הפועל ירושלים הודיעה: סולומון דניאל הצטרף, באתר ONE‏, 6 בינואר 2022 סולומון דניאל ודניאל טוויזר באום אל פאחם, אביב סלם בבני יהודה, באתר וואלה, 29 במאי 2022 תומר חבז, ‏סלומון דניאל חתם רשמית לעונה אחת בבני יהודה, באתר ONE‏, 31 באוגוסט 2023 תומר חבז, ‏רשמי: סולומון דניאל הצטרף להפועל כפר שלם, באתר ONE‏, 10 בספטמבר 2024
פאולו פורפורה

פאולו פּורפּורה (באיטלקית: Paolo Porpora;‏ 1617 – 1673) היה צייר איטלקי מתקופת הבארוק המאוחרת, שפעל בעיקר בנאפולי והתמחה בטבע דומם פרחוני. הוא מתועד כתלמידו של ג'אקומו רקו, אביו של ג'וזפה רקו, ונאמר כי עבד תחת אניאלו פלקונה. הוא הצטרף לאקדמיה של סן לוקה מהשנים-1656 עד 1658. נראה שהוא הושפע ברומא מציירי טבע דומם הולנדים. בין תלמידיו היו ג'ובאן בטיסטה רואופולו ואונופריו לוט הנפוליטני (נפטר ב-1717). מדיה וקבצים בנושא פאולו פורפורה בוויקישיתוף
הדיוויזיה ה-93 (האימפריה הגרמנית)

הדיוויזיה ה-93 (בגרמנית: 93. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-10 בספטמבר 1916 בחזית המזרחית, שם נלחמה עד לחתימת הסכם ברסט-ליטובסק. אחר כך השתתפה בכיבוש רוסיה הגדולה והשתתפה בקרבות נגד הבולשביקים בצד אוקראינה. חלקים מהדיוויזיה נשארו באוקראינה עד מרץ 1919, ולאחר מכן הוחזרו הביתה ושוחררו שם . אדוארד מקסימיליאן פון אדריאני (10 בספטמבר – 19 בנובמבר 1916) רודולף פון פרוידנברג (20 בנובמבר 1916 – 2 בספטמבר 1918) ארנסט פון רויטר (3 בספטמבר 1918 – אפריל 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-93 בוויקישיתוף
מזרח תאילנד

מזרח תאילנד (בתאית: ภาคตะวันออก) הוא אזור במדינת תאילנד הגובל בקמבודיה במזרח, באזור צפון-מזרח תאילנד בצפון ובאזור מרכז תאילנד במערב. אזור מזרח תאילנד ממוקם בתוך רכס הרי סנקאמפאנג, המהווה גבול טבעי יחד עם עם רמת חוראט (Khorat Plateau) מצפון ומפרץ תאילנד מדרום. האזור כולל רכסי הרים קצרים מרובים (ישנו ריכוז גדול שלהם באזור רכס הרי צ'נטאבורי) וכמו גם אגנים קטנים של נהרות קצרים המתנקזים למפרץ תאילנד. בין רכס הרי צ'נטאבורי ורכס הרי סנקאמפאנג ממוקם אגן נהר באנג פאקונג. פירות הם מרכיב מרכזי בחקלאות של אזור מזרח תאילנד, ולענף התיירות תפקיד מהותי בכלכלה של האזור. מיקומו של האזור לאורך רצועת החוף סייעה רבות בקידום הפיתוח התעשייתי של אזור החוף המזרחי, אשר מהווה כיום גורם מרכזי בכלכלת אזור מזרח תאילנד. איים בולטים בקרבת רצועת החוף של אזור מזרח תאילנד כוללים בין היתר את קו סיצ'אנג, קו לאן, קו סאמט וקו צ'אנג. אזור מזרח תאילנד מכיל רצועת חוף באורך 400 קילומטרים. על פי החלוקה של מועצת המחקר הלאומית של תאילנד אזור מזרח תאילנד מורכב משבעת המחוזות הבאים: צ'ונבורי (ชลบุรี) רייונג (ระนอง) צ'נטאבורי (จันทบุรี) טראט (ตราด) צ'צ'ואנגסאו (ฉะเชิงเทรา) פרצ'ין בורי (ปราจีนบุรี) סה קאו (สระแก้ว) המחלקה המטאורולוגית של תאילנד, משרד המועצה הלאומית לפיתוח כלכלי וחברתי, ומחלקת היערות המלכותית כוללים גם את המחוז נאקון נאיוק באזור מזרח תאילנד. Eastern Seaboard Development Programme - Rayong (אורכב 08.03.2016 בארכיון Wayback Machine) "National account". p. 37. נבדק ב-6 באוגוסט 2019. {{cite web}}: (עזרה) ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
קוסימו פנצאגו

קוזימו פנצאגו (באיטלקית: Cosimo Fanzago;‏ קלוסון, 12 באוקטובר 1591 – נאפולי, 13 בפברואר 1678) היה אדריכל ופסל איטלקי, שנחשב בדרך כלל לאמן הגדול ביותר בתקופת הבארוק בנאפולי, איטליה. פאנצאגו נולד בקלוסון (המחוז הנוכחי של ברגמו) במשפחה של יוצקי ארד ואדריכלים. ב-1608, לאחר שהייה קצרה בקייטי, עבר לנאפולי. שם (לפי מה שכתב ב-1612) הוא הוכשר כפסל שיש ובונה אצל הפסל הטוסקני אנג'לו לאנדי. עבודתו החשובה הראשונה הייתה אנדרטת הקבר של מריו קראפה, קרוב משפחתו של אוליביירו קראפה. ההתחלה האדריכלית החדשה שלו הייתה התכנון של כנסיית San Giuseppe dei Vecchi (הושלם ב-1669). פסל דוד מאת פאנצאגו בכנסיית ג'זו נאובו בנאפולי פסל ירמיהו בכנסיית ג'זו נאובו בנאפולי צריח סנט ג'נארו בנאפולי צריח סנט דומניקו בנאפולי עיצוב מזרקת מונטיאוליבטו ובראשה פסל קרלוס השני בנאפולי שותף ביצירת מזרקת נפטון בנאפולי מדיה וקבצים בנושא קוסימו פנצאגו בוויקישיתוף
צפון תאילנד

אזור צפון תאילנד (בתאית: ภาคเหนือ) הוא אחד מארבעת האזורים של תאילנד אשר מורכב מ-17 מחוזות. אזור צפון תאילנד גובל במיאנמר ובלאוס. רוב אזור צפון תאילנד הוא הררי, ולכן הוא מאופיין בטמפרטורות קרירות יותר באפן יחסי ליתר האזורים בתאילנד. על פי החלוקה של מועצת המחקר הלאומית של תאילנד, מורכז אזור צפון תאילנד מ-17 המחוזות הבאים: ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
דיוויזיית הלנדווהר ה-38 (האימפריה הגרמנית)

דיוויזיית הלנדווהר ה-38 (בגרמנית: 38. Landwehr-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-15 באפריל 1917 בחזית המערבית והשתתפה במלחמת החפירות בפלנדריה ובארטואה מ-25 באפריל 1917. לאחר תקופה קצרה של מנוחה, השתתפה הדיוויזיה במלחמת חפירות מ-29 בינואר עד 27 בספטמבר 1918, ובקרב ההגנה בפלנדריה מ-28 בספטמבר עד 17 באוקטובר. לאחר מכן הדיוויזיה הייתה מעורבת בלחימה עורפית בין איסר לליס, שהגיעה לשיאה בקרב על הליס מ-25 באוקטובר עד 1 בנובמבר. לאחר מכן נערכו קרבות עורף משני צדי הסכלדה וקרבות נסיגה מול אנטוורפן - מאס. לאחר ששביתת הנשק של קומפיין נכנסה לתוקף, פינתה הדיוויזיה את השטח שכבשה, צעדה חזרה הביתה, שם פורקה לבסוף בינואר 1919. Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
45 (שיר של שיינדאון)

"45" הוא סינגל של להקת הרוק האמריקאית שיינדאון, מתוך אלבום הבכורה שלה, Leave a Whisper. השיר יצא לאור ב-29 ביולי 2003, הצליח למדי במצעדים ובמכירות, זכה למעמד של תקליטון פלטינה, והגיע למקום השלישי במצעד הרוק המיינסטרימי של מגזין הבילבורד. שם השיר מתייחס לאקדחים בעלי קליבר 11 מילימטר, הידועים בארצות הברית כבעלי קליבר 0.45, דוגמת קולט M1911 ודומיו. ברנט סמית, סולן הלהקה ואחד מכותבי השיר, התרעם על הפרשנות השגויה, לדבריו, שיוחסה לשיר: לא מבינים את השיר ביותר מדרך אחת. לעולם לא אשכח שכשהשיר יצא, כסינגל השני מתוך האלבום הראשון שלנו, הוא נאסר לשידור ב-MTV בגלל מילותיו ובגלל הווידאו קליפ, ואני אמרתי לעצמי - למה? - הרי השיר הזה לא מדבר על אקדח. ה-45 הוא מטאפורה לעולם, ומשמעות השורה 'מסתכל במורד קנה של 0.45' היא על מבט מטה אל כוכב הלכת הזה, על מה שהוא משליך עליך, ואיך אתה מתנהל בתוך חייך. זה סיפור התבגרות. אני שר ומדבר על עצמי, אבל זו גם לידה מחדש, כניסה לעולם הבוגרים, ההבנה שהוריך הסתירו ממך דברים כנראה כדי לאפשר לך להנות מהילדות לפני שתצטרך להתמודד עם העולם. זו דוגמה לאיך החיים מתנהלים באופן של נתינה וקבלה. סמית סיפר שהקליט את שירתו במחסן ששימש כאולפן, ובו ציוד גינה, ריחות של ציוד מכני ודלק, כשהטמפרטורה עמדה על כ-43 מעלות והזיעה ניגרת ממנו, ולכן שירתו נשמעת כפי שהיא נשמעת בשיר. כשרשת MTV שידרה את הווידאו קליפ, היא בחרה לעשות זאת תוך שהיא משנה את שם השיר ל-"Staring Down...", ומצנזרת מהפזמון את המשפטים "the barrel of a .45" (קנה של 0.45) ו-"ashes of another life" (אפר של חיים אחרים). ההחלטה הביאה את הלהקה לדרוש מהרשת שלא לשדר את השיר והקליפ כלל. סמית סבר שהעריכה עמעמה את המסר של השיר, וכי MTV התנהגה בצביעות, מאחר שלא נמנעה מלנגן קליפים לא ערוכים אחרים. לאמונתו של סמית, אם MTV סירבה לשדר את השיר כפי שנכתב, עליה להימנע מלשדר אותו בכלל. MTV שידרה את הקליפ הערוך עוד מספר פעמים ללא הסכמת הלהקה, אך בסופו של דבר משכה אותו מהמאגר והפסיקה לשדרו. בין השאר, שידרה MTV (כמו גם תחנות אחרות) בתדירות גבוהה את השיר Barrel of a Gun של דפש מוד מבלי לצנזר אותו, אף על פי שנאמר בו המשפט "I've been staring down the barrel of a gun" (בהיתי לעומקו של קנה האקדח). הראיון איתו אמר סמית ש-MTV שלחו את השיר ה"מטופל" ללהקה, ובמשפטים הרלוונטיים הופיעה הפסקה במקום המילים שצונזרו מהשיר. הוא סיפר שעל כך הגיב: לא, זה מטופש. אם אתם לא רוצים לנגן את השיר בגלל המילים, אל תנגנו אותו. לא אכפת לי. לג'יי זי יש את השיר "99 Problems" ואין לכם בעיה להראות אותו נורה ברשת שלכם. אני לא רואה סיבה שתמנעו ממני להגיד שאני מסתכל בתחתית קנה של 0.45, אף על פי שלמען האמת אני כלל לא מדבר על אקדח. מילות השיר "45" באתר Genius סרטון השיר "45" באתר יוטיוב Macie Bennett, Behind the Song: Brent Smith Explains “45” by Shinedown, May 27, 2020, American Songwriter "Brent Smith of Shinedown". אורכב מ-המקור ב-2009-01-05. נבדק ב-2022-05-09. "Shinedown Chart History". Billboard.
דיוויזיית המשמר החמישית (האימפריה הגרמנית)

דיוויזיית המשמר החמישית (בגרמנית: 5. Garde-Division) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה. הדיוויזיה הוקמה ב-10 בינואר 1917 בחזית המערבית, ולמפקדה מונה ולטר פון דר אוסטן. הדיוויזיה לחמה בקרב השני על האן, קרב קמברה, מבצע מיכאל, הקרב השלישי על האן והקרב השני על המארן, ולאחר מכן התגוננה מפני מתקפת מאה הימים של מדינות ההסכמה עד תום המלחמה. לאחר תום המלחמה הדיוויזיה חזרה לגרמניה ופורקה בינואר 1919. ולטר פון דר אוסטן (10 בינואר 1917–3 במרץ 1918) ולטר פון הקסטהאוזן (4 במרץ 1918–12 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ג'ורג' ארמסטרונג קסטר

ג'ורג' ארמסטרונג קסטר (באנגלית: George Armstrong Custer;‏ 5 בדצמבר 1839 - 25 ביוני 1876) היה מפקד בחיל הפרשים של צבא ארצות הברית במלחמת האזרחים האמריקנית ובמלחמות האינדיאנים. קסטר היה ידוע בכינוי 'הגנרל הילד' שדבק בו עקב היותו הגנרל הצעיר ביותר במלחמת האזרחים. קסטר היה אחד הקצינים הראשונים שצירפו עיתונאים למבצעיו ובעקבות זאת התפרסם בציבור. קסטר היה דמות נערצת בקרב האמריקאים, והידיעות על מותו בקרב ליטל ביגהורן (שהתפרסמו ב-4 ביולי, במהלך חגיגות מאה השנים לעצמאותה של ארצות הברית), זעזעו את האומה האמריקאית. קסטר נולד בניו רמלי, אוהיו לעמנואל הנרי קסטר ולמריה ווארד קירקפטריק. הוא סיים את האקדמיה הצבאית הלאומית של ארצות הברית (וסט פוינט) (עם הציונים הנמוכים ביותר במחזורו), עם פרוץ מלחמת האזרחים ב-1861. ב-9 בפברואר 1864 נשא לאישה את אליזבת קליפט בייקון. מעולם לא נולדו להם ילדים. עם פרוץ מלחמת האזרחים מונה קסטר לקצין זוטר בגדוד הפרשים החמישי בקרב בול ראן הראשון. קסטר היה אמיץ לב ואף זכה בחמישה ציונים לשבח על אומץ לב בקרב. לאחר המלחמה פיקד קסטר – שכבר הועלה לדרגת מייג'ור גנרל – על 'גדוד פרשי מישיגן' ב'חיל המתנדבים'. קסטר היה ידוע במשמעת הברזל שדרש מחייליו ואחת הבריגדות שלו כמעט התמרדה נגדו. ב-1866 הוצא קסטר משורות המתנדבים, הורד לדרגת לויטננט קולונל (מקביל לסגן-אלוף), והוצב בגדוד הפרשים השביעי בפורט ריילי, קנזס. ב-1867 נשפט על נפקדות, לאחר שעזב את עמדתו כדי לפגוש את אשתו, והושעה לשנה. הוא חזר לצבא ב-1868, מוקדם מתקופת ההשעיה. ב-1868 השתתף במסע קרבות בפיקודו של הגנרל ווינפילד סקוט הנקוק נגד השאיין. ב-1873 נשלח לשטחי הדקוטה להגן על צוות עובדים של חברת הרכבת מפני הסו. ב-4 באוגוסט 1873 נלחמו קסטר וחטיבת הפרשים השביעית בפעם הראשונה עם הסו. ב-1875 נשבע קסטר שלעולם לא יילחם שוב בילידי אמריקה[דרוש מקור]. ב-17 במאי 1876 יצא קסטר עם חטיבת הפרשים השביעית מפורט אברהם לינקולן (הנמצא באזור דקוטה הצפונית). סייריו גילו מחנה גדול של אינדיאנים, ובניגוד להוראות שקיבל ולמרות נחיתותו המספרית, החליט לתקוף מיד. בימים ההם הניחו שהאינדיאנים יברחו כשיעמוד מולם כוח פרשים גדול. הקרב שהאמריקאים מכנים "קרב ליטל ביגהורן" התרחש ב-25–26 ביוני 1876. קסטר נהרג בקרב ב-25 ביוני. מתוך כ-650 חיילים, קצינים וגששים מצד כוח חיל הפרשים האמריקאי, 268 נהרגו ו-55 נפצעו. קסטר נקבר תחילה בשדה הקרב שהפך לבית קברות לאומי ב-1876, אך נקבר שנית ב-10 באוקטובר 1877 בבית הקברות וסט פוינט. מחוזות בחמש מדינות בארצות הברית נקראים על שמו. בית הקברות בשדה הקרב נקרא על שמו. דיוויזיית הפרשים ה-85 של צבא ארצות הברית נקראה דיוויזיית קסטר. שחקנים רבים שיחקו את דמותו של קסטר בסרטים, כולל השחקן שלימים נבחר לנשיא ארצות הברית, רונלד רייגן. ג'ורג' ארמסטרונג קסטר, באתר "Find a Grave" (באנגלית) ג'ורג' ארמסטרונג קסטר, באתר אנציקלופדיה בריטניקה (באנגלית)
אליפות אירופה בג'ודו 2022

אליפות אירופה בג'ודו לשנת 2022 התקיימה בין התאריכים 29 באפריל עד 1 במאי בארנה ארמייץ בסופיה, בולגריה. באליפות התחרו 361 ג'ודוקא מ-40 מדינות. המשלחת הישראלית לאליפות זכתה בארבע מדליות, כולן בידי נבחרת הנשים; תמנע נלסון-לוי זכתה במדליית הזהב בקטגוריית המשקל עד 57 ק"ג, רז הרשקו זכתה במדליית הכסף בקטגוריית המשקל מעל 78 ק"ג, שירה ראשוני זכתה במדליית הארד בקטגוריית המשקל עד 48 ק"ג וגילי שריר זכתה במדליית הארד בקטגוריית המשקל עד 63 ק"ג. מקרא   מדינה מארחת (בולגריה) הטבלה ממוינת על פי שיטת הספירה של "זהב תחילה". באליפות השתתפו בסך הכל 361 ספורטאים מ-40 מדינות: דף האליפות באתר איגוד הג'ודו האירופי דף האליפות באתר JudoInside (קובץ PDF) מתחרים לפי מדינות, אליפות אירופה 2022, מאתר איגוד הג'ודו האירופי.
יחסי סינגפור – ערב הסעודית

יחסי סינגפור–ערב הסעודית הם היחסים הדו-צדדיים בין ממלכת ערב הסעודית לסינגפור, אשר כוננו בנובמבר 1977. הסחר הדו-צדדי בין סינגפור וערב הסעודית נקבע לשוויו של 23 מיליארד דולר ב-2013 חלק ניכר מכך נבע מנפט, שהוא היבוא העיקרי לסינגפור. חברות סעודיות שאינן תעשיות נפט מייצאות את מוצריהן הכוללים נפט גולמי, פטרוכימיקלים ופלסטיק, אלומיניום, מינרלים, מכשירי חשמל וחומרי בנייה. כמו כן, חברות סעודיות מסוימות מבססות את פעילותן בסינגפור, ומחפשות בעיקר לנצל את העמדה האסטרטגית של המדינה שהיא לב השוק של אסיה-פסיפיק. סינגפור מחזיקה בערב הסעודית שגרירות בריאד וקונסוליה כללית בג'דה. ערב הסעודית מחזיקה שגרירות בסינגפור. מדיה וקבצים בנושא יחסי סינגפור – ערב הסעודית בוויקישיתוף "Singapore government press release" (PDF). NATIONAL ARCHIVES OF SINGAPORE. NATIONAL ARCHIVES OF SINGAPORE. נבדק ב-6 בדצמבר 2016. {{cite web}}: (עזרה) "The Gulf Region". NATIONAL ARCHIVES OF SINGAPORE. NATIONAL ARCHIVES OF SINGAPORE. Mohammed, Al-Sudairi. "Insight 106: Saudi-Singapore Relations". National University of Singapore. 04 December 2013. אורכב מ-המקור ב-6 בפברואר 2018. נבדק ב-6 בדצמבר 2016. {{cite web}}: (עזרה)